एक अनुमान के मुताबिक इसके चलते पहले से संकटग्रस्त कृषक परिवार को सालाना 3,600 रुपये का नुकसान उठाना पड़ सकता है। इसके बावजूद जलवायु प्रतिरोधी कृषि को बढ़ावा देने और मौजूदा कृषि व्यवहार में सुधार अपनाते हुए उसे मौसम की मार से बचाने की दिशा में प्रयास कमजोर ही रहे हैं। समीक्षा में इस बात पर जोर दिया गया है कि देश के कृषि क्षेत्र को जलवायु परिवर्तन के खतरे से बचाया जा सके। इसके लिए ड्रिप और स्प्रिंकलर आधारित सिंचाई तकनीक अपनाने और बिजली तथा उर्वरक क्षेत्र में अलक्षित सब्सिडी को प्रत्यक्ष आय समर्थन से प्रतिस्थापित करने की बात कही गई है।